stanford-oval/wikipedia huggingface dataset:
เปาลินา เบกา
การประกวด > นางงามจักรวาล 2014

หลังจากชนะการประกวดนางงามจักรวาล 2014 เมื่อวันที่ 25 มกราคม ค.ศ. 2014 ในมหาวิทยาลัยนานาชาติฟลอริดา รัฐฟลอริดา สหรัฐอเมริกา โดยเบกาเป็นนางงามจากประเทศโคลอมเบียคนที่สองที่ได้รับตำแหน่งในรอบ 56 ปี ต่อจากลุซ มารีนา ซูลัวกา
ระหว่างการดำรงตำแหน่งนางงามจักรวาล เปาลินาได้รับเชิญการสัมภาษณ์จากสถานีโทรทัศน์ต่าง ๆ เช่น  CNN en Espanol, ABC, Rendezvous (อินโดนีเซีย), Fox News, Univision, Caracol Television (โคลอมเบีย), RCN Television  (โคลอมเบีย),  Way Too Early with Thomas Roberts (MSNBC), Morning Joe (MSNBC), Today Show (บริษัทแพร่สัญญาณแห่งชาติ) และ Live! with Kelly and Michael (บริษัทแพร่สัญญาณอเมริกัน)
ในเดือนกุมภาพันธ์ เธอได้มีโอกาสไปเยี่ยมชมงานสัปดาห์แฟชั่นนิวยอร์ก ร่วมกับมิสยูเอสเอ 2014 และมิสทีนยูเอสเอ 2014
ในวันที่ 20 กุมภาพันธ์ 2015 เบกาได้เดินทางไปประเทศอินโดนีเซีย และมอบมงกุฎในการประกวด ปูเตอรีอินโดนีเซีย 2015 (มิสยูนิเวิร์สอินโดนีเซีย) โดยเธอได้ไปเยือนกรุงจาการ์ตาและซูราบายา เพื่อที่จะประชาสัมพันธ์ C1000 และถ่ายโฆษณาที่บาหลี ร่วมกับอดีตนางงามจักรวาลอีกสองคนคือดายานา เมนโดซาและโอลิเวีย คัลโป
ในวันที่ 8 มีนาคม 2015 เบกาได้เดินทางไปยังนิวยอร์ก เพื่อกล่าวสุนทรพจน์ในที่สาธารณะสำหรับผู้หญิง และในวันที่ 11 มีนาคม 2015 เธอได้เดินทางไปยังองค์กรจีเอ็มเอซซี เพื่อที่จะเรียนรู้เกี่ยวกับปัญหาที่สำคัญของเอชไอวีและโรคเอดส์ นอกจากนั้นเธอยังให้สัมภาษณ์เกี่ยวกับ เอ็มเอส ในเรื่องปัญหาเกี่ยวเรื่อง ความตระหนักถึงเอชไอวี / เอดส์ ในวันที่ 13 มีนาคม 2015 เบกาได้เข้าร่วมวุฒิสมาชิกโฮเซเปรัลตาเพื่อช่วยให้เกียรติผู้หญิงที่โดดเด่นในชุมชนเป็นส่วนหนึ่งของเดือนประวัติศาสตร์สตรีที่วูดไซด์ ในนครนิวยอร์ก
ในวันที่ 19 มีนาคม 2015 เบกาได้เดินทางไปยังนิส ประเทศฝรั่งเศส เนื่องจากเธอได้รับเชิญจากเครื่องสำอางเอสเอจีเอ ไปเปิดตัวผลิตภัณท์ 'Miss Universe Style Illuminate โดย CHI ผลิตภัณท์ดูแลเส้นผม ในวันที่ 29 มีนาคม 2015 เบกาได้เข้าร่วม Cosmoprof Worldwide Beauty Show เพื่อเปิดตัวผลิตภัณท์ Miss Universe Style Illuminate โดย CHI ผลิตภัณท์ดูแลเส้นผม ในโบโลญญา ประเทศอิตาลี ในช่วงสัปดาห์เดียวกัน เบกาได้รับเชิญที่จะเปิดตัวแบรนด์ชุดว่ายน้ำ Yamamay ที่จะขึ้นในการประกวดนางงามจักรวาล 2015 ในคอลเลชั่นชุดว่ายน้ำที่มิลาน หลังจากการเดินทางในยุโรป เธอได้เดินทางต่อไปยังโทรอนโต ประเทศแคนาดา เพื่อที่จะเตรียมความพร้อมในการแข่งขันแพน อเมริกันเกมส์
ในการปฏิบัติหน้าที่นางงามจักรวาล 2014-15 เบกาได้เดินทางไปมอบมงกุฎในหลายประเทศ เช่น อินโดนีเซีย, จีน, รัสเซีย และสหรัฐอเมริกา
แหล่งข้อมูลอื่น

Official Miss Colombia website เก็บถาวร 2008-05-16 ที่ เวย์แบ็กแมชชีน (สเปน)
Profile in Miss Universe เก็บถาวร 2017-01-26 ที่ เวย์แบ็กแมชชีน
Paulina Vega Dieppa เก็บถาวร 2016-08-26 ที่ เวย์แบ็กแมชชีน
| ก่อนหน้า |  | เปาลินา เบกา |  | ถัดไป |
| --- | --- | --- | --- | --- |
| กาเบรียลา อิสเลร์ |  | นางงามจักรวาล  (ค.ศ. 2014) |  | เพีย วูร์ทซบาค |
| ลูเซีย อัลดานา |  | มิสโคลอมเบีย  (ค.ศ. 2013) |  | อาเรียดนา กูติเอร์เรซ |
| ยูเรียนา เมฮีอา |  | มิสอัตลันตีโก  (ค.ศ. 2013) |  | ไมรา เด เลออน |
สมเด็จพระบวรราชเจ้ามหาสุรสิงหนาท

| สมเด็จพระบวรราชเจ้ามหาสุรสิงหนาท |
| --- | --- |

กรมพระราชวังบวรสถานมงคล
ดำรงพระยศ: พ.ศ. 2325 - 3 พฤศจิกายน พ.ศ. 2346
รัชสมัย: พระบาทสมเด็จพระพุทธยอดฟ้าจุฬาโลกมหาราช
ก่อนหน้า: สมเด็จพระเจ้าลูกเธอ เจ้าฟ้ากรมขุนอินทรพิทักษ์ (อาณาจักรธนบุรี)
ถัดไป: สมเด็จพระเจ้าลูกยาเธอ เจ้าฟ้ากรมหลวงอิศรสุนทร


ผู้สำเร็จราชการเมืองพิษณุโลก
ดำรงตำแหน่ง พ.ศ. 2313 – 2325
กษัตริย์: สมเด็จพระเจ้ากรุงธนบุรี
ก่อนหน้า: หลวงโกษา (ยัง) (ในฐานะ ผู้รักษาเมือง)
ถัดไป: พระยาพิษณุโลก (หลวงนรา)
 

 

พระราชสมภพ: 19 กันยายน พ.ศ. 2286 กรุงศรีอยุธยา อาณาจักรอยุธยา บุญมา
สวรรคต: 3 พฤศจิกายน พ.ศ. 2346 (60 ปี) พระที่นั่งบูรพาภิมุข พระราชวังบวรสถานมงคล กรุงเทพพระมหานคร อาณาจักรรัตนโกสินทร์
บรรจุพระอัฐิ: หอพระนาก
พระอัครชายา: เจ้าศรีอโนชา
พระสนม: 34 ท่าน
พระราชบุตร: 43 พระองค์
ราชวงศ์: จักรี
พระราชบิดา: สมเด็จพระปฐมบรมมหาชนก
พระราชมารดา: พระอัครชายา (หยก)
ศาสนา: เถรวาท
สมเด็จพระบวรราชเจ้ามหาสุรสิงหนาท พระนามเดิม บุญมา เป็นพระอนุชาธิราชร่วมพระราชชนก และพระราชชนนีกับพระบาทสมเด็จพระพุทธยอดฟ้าจุฬาโลกมหาราช โปรดให้เสด็จเถลิงพระราชมนเทียรที่พระมหาอุปราช กรมพระราชวังบวรสถานมงคลพระองค์แรกแห่งกรุงรัตนโกสินทร์
พระราชประวัติ

สมเด็จพระบวรราชเจ้ามหาสุรสิงหนาท มีพระนามเดิมว่า บุญมา เป็นพระโอรสพระองค์ที่ 5 ในสมเด็จพระปฐมบรมมหาชนก (ทองดี) และพระอัครชายา (หยก) ประสูติในรัชกาลสมเด็จพระเจ้าอยู่หัวบรมโกศ สมัยกรุงศรีอยุธยา เมื่อวันพฤหัสบดีขึ้น 1 ค่ำ เดือน 11 ปีกุน จ.ศ. 1105 ตรงกับวันที่ 19 กันยายน พ.ศ. 2286 มีนิวาสถานอยู่หลังป้อมเพชรในกรุงศรีอยุธยา มีพระภราดาพระภคินีร่วมพระชนก 7 พระองค์ ได้แก่
สา ได้รับสถาปนาเป็นสมเด็จพระเจ้าพี่นางเธอ เจ้าฟ้ากรมพระเทพสุดาวดี ในรัชกาลที่ 1
ไม่ปรากฏพระนามเดิม ได้รับสถาปนาเป็นสมเด็จพระเจ้าขุนรามณรงค์ ในรัชกาลที่ 1
แก้ว ได้รับสถาปนาเป็นสมเด็จพระเจ้าพี่นางเธอ เจ้าฟ้ากรมพระศรีสุดารักษ์ ในรัชกาลที่ 1
ด้วง ปราบดาภิเษกเป็นพระบาทสมเด็จพระพุทธยอดฟ้าจุฬาโลกมหาราช
บุญมา เสด็จเถลิงพระราชมนเทียรเป็นสมเด็จพระอนุชาธิราช กรมพระราชวังบวรสถานมงคล ในรัชกาลที่ 1
ลา ได้รับสถาปนาเป็นสมเด็จพระเจ้าน้องยาเธอ เจ้าฟ้ากรมหลวงจักรเจษฎา ในรัชกาลที่ 1
กุ เฉลิมพระนามเป็นพระเจ้าไปยิกาเธอ กรมหลวงนรินทรเทวี ในรัชกาลที่ 5
พระราชประวัติ > กรุงศรีอยุธยาแตก

เมื่อทรงเจริญวัยได้รับราชการเป็นมหาดเล็กตำแหน่งนายสุดจินดา มหาดเล็กหุ้มแพร ในรัชกาลสมเด็จพระที่นั่งสุริยาศน์อมรินทร์ ใน พ.ศ. 2310 เมื่อข้าศึกยกมาล้อมกรุงศรีอยุธยา ขณะนั้นพระนครอ่อนแอมาก พระยาวชิรปราการ (สิน) จึงพาสมัครพรรคพวกตีฝ่าออกจากพระนครศรีอยุธยา มุ่งไปรวบรวมกำลังที่หัวเมืองชายทะเลตะวันออก ที่ชลบุรี เพื่อจะรบสู้ขับไล่ข้าศึกจากพระนคร เมื่อกรุงศรีอยุธยาเสียแก่ข้าศึกบ้านเมืองสับสนเป็นจลาจล นายสุดจินดาได้เสด็จลงเรือเล็กหลบหนีออกจากกรุงศรีอยุธยา และมุ่งจะเสด็จไปยังเมืองชลบุรีด้วยเช่นกัน ขณะนั้นพระบาทสมเด็จพระพุทธยอดฟ้าจุฬาโลกมหาราช เป็นหลวงยกกระบัตรเมืองราชบุรี ได้นำครอบครัวและบริวารอพยพหลบภัยข้าศึกไปตั้งอยู่ ณ อำเภออัมพวา เมืองสมุทรสงครามซึ่งแต่เดิมขึ้นกับเมืองราชบุรี ก่อนที่สมเด็จพระบวรราชเจ้ามหาสุรสิงหนาทจะเสด็จไปถึงชลบุรี ได้เสด็จไปพบพระบาทสมเด็จพระพุทธยอดฟ้าจุฬาโลกมหาราช ที่อำเภออัมพวาก่อน ได้ทรงชวนให้เสด็จไปหลบภัย ณ ชลบุรี ด้วย แต่พระบาทสมเด็จพระพุทธยอดฟ้าจุฬาโลกมหาราชยังไม่พร้อมเสด็จ ทรงพระราชทานเรือใหญ่พร้อมเสบียงอาหาร ทรงพระราชดำริให้ไปฝากตัวทำราชการกับสมเด็จพระเจ้ากรุงธนบุรี และทรงแนะนำให้เสด็จไปรับท่านเอี้ยง พระชนนีของพระยาตากสิน ซึ่งอพยพไปอยู่ที่บ้านแหลม พร้อมทั้งทรงฝากดาบคร่ำ และแหวน 2 วง ไปถวายเป็นของกำนัลอีกด้วย
เมื่อกรุงศรีอยุธยาเสียแก่ข้าศึก ทรงให้ทหารรักษาการอยู่ที่ค่ายโพธิ์สามต้น และที่ธนบุรี ช่วงนั้นบ้านเมืองตกอยู่ในภาวะระส่ำระสาย แยกเป็นชุมนุมเป็นก๊กเหล่าถึง 6 ชุมนุม พระยาตากสินเป็นชุมนุมหนึ่งที่สามารถรวบรวมไพล่พลตั้งอยู่ที่จันทบุรี เข้าตีข้าศึกที่รักษากรุงศรีอยุธยาแตกไป แล้วจึงเสด็จเถลิงถวัลยราชสมบัติเป็นสมเด็จพระเจ้ากรุงธนบุรี สถาปนากรุงธนบุรีเป็นราชธานี เมื่อปีชวด สัมฤทธิศก พ.ศ. 2311 สมเด็จพระบวรราชเจ้ามหาสุรสิงหนาท ในขณะนั้นทรงได้รับการสถาปนาบรรดาศักดิ์เป็นพระมหามนตรี เจ้ากรมพระตำรวจในขวา
พระราชประวัติ > สวรรคต

สมเด็จพระบวรราชเจ้ามหาสุรสิงหนาทเสด็จสวรรคตเมื่อวันที่ 3 พฤศจิกายน พ.ศ. 2346 สิริพระชนมพรรษา 60 พรรษา ได้รับพระราชทานพระโกศไม้สิบสองหุ้มทองคำทรงพระบรมศพ และพระราชทานเพลิง ณ พระเมรุมาศ ท้องสนามหลวง
พระเกียรติยศ

| ธรรมเนียมพระยศของ สมเด็จพระบวรราชเจ้ามหาสุรสิงหนาท |
| --- | --- |
การทูล: ใต้ฝ่าละอองพระบาท
การแทนตน: ข้าพระพุทธเจ้า
การขานรับ: พระพุทธเจ้าข้า/เพคะ
พระราชอิสริยยศ

19 กันยายน พ.ศ. 2286 : บุญมา
ไม่ปรากฏ : นายสุดจินดา
พ.ศ. 2311 : พระมหามนตรี
พ.ศ. 2311 : พระยาอนุชิตราชา
พ.ศ. 2313 : พระยายมราช
พ.ศ. 2313 : เจ้าพระยาสุรสีหพิษณวาธิราช
พ.ศ. 2325 : พระมหาอุปราช กรมพระราชวังบวรสถานมงคล
สมัยรัชกาลที่ 4 : กรมพระราชวังบวรมหาสุรสิงหนาท
สมัยรัชกาลที่ 6 : สมเด็จพระบวรราชเจ้ามหาสุรสิงหนาท
ในวัฒนธรรมสมัยนิยม

มีนักแสดงผู้รับบท สมเด็จพระบวรราชเจ้ามหาสุรสิงหนาท ได้แก่
ฉัตรชัย เปล่งพานิช จากละครเรื่อง สงครามเก้าทัพ (2531)
คงกะพัน แสงสุริยะ จากละครเรื่อง ฟ้าใหม่ (2547)
สราวุธ มาตรทอง จากละครเรื่อง ศรีอโยธยา 2 (2562)
ขั้นตอนวิธีการลอกแบบ

วิธีการลอกแบบ (อังกฤษ: Memetic Algorithm: MA) เป็นกระบวนการที่นำขั้นตอนวิธีเจนิติกมาไฮบริด กับเทคนิคการค้นหาแบบเฉพาะที่ ซึ่งขั้นตอนวิธีนี้ได้แนวคิดมาจากทฤษฎีมีมีติกของ Richard Dawkins ขั้นตอนวิธีการลอกแบบนี้จะคล้ายกับขั้นตอนวิธีเจนิติก และในส่วนประกอบของโครโมโซมจะถูกเรียกว่า มีม (Meme) แทนคำว่ายีน (Gene)
บทนำ

ในปี ค.ศ. 1983 Richard Dawkins ได้ตั้งชื่อทฤษฎี Universal Darwinism ให้กับระบบที่มีการกำกับดูแลที่ซับซ้อนใด ๆ โดยเฉพาะอย่างยิ่งทฤษฎี Universal Darwinism นั้น ชี้ให้เห็นถึงวิวัฒนาการที่ไม่จำกัดเพียงระบบทางชีววิทยา นั่นหมายถึงมันไม่ได้จำกัดอยู่ในกรอบแคบ ๆ ของลักษณะยีน แต่ใช้กับระบบที่ซับซ้อนใด ๆ ที่แสดงหลักการของการสืบทอด การเปลี่ยนแปลง และการเลือก จึงสามารถเติมเต็มลักษณะของระบบวิวัฒนาการ ตัวอย่างเช่น ศาสต์ใหม่ของมีมีติกที่แสดงถึงระบบอนาล็อกใจกลางของพันธุศาสตร์ในการวิวัฒนาการทางวัฒนธรรมที่ทอดยาวข้ามขอบเขตของชีววิทยา ความรู้ และจิตวิทยา ซึ่งได้รับความสนใจอย่างมากในทศวรรษที่ผ่านมา คำว่า "meme" ถูกนิยาม และให้ความหมายโดย Dawkins ในปี ค.ศ. 1976 เป็นหน่วยพื้นฐานของการส่งผ่านทางวัฒนธรรมหรือการเลียนแบบ และในพจนานุกรมภาษาอังกฤษ ฉบับออกซฟอร์ด มีความหมายว่า องค์ประกอบของวัฒนธรรมที่อาจจะส่งผ่านบนโดยวิธีการที่ไม่ใช่ทางพันธุกรรม
โดยทั่วไปการใช้ไอเดียของมีมีติก ภายในกรอบการคำนวณจะถูกเรียกว่า Memetic Computing(MC) การใช้ Memetic Computing ทำให้ลักษณะของ Universal Darwinism มีความเหมาะสมมากขึ้น เมื่อมองในมุมนี้ การลอกแบบ หรือมีมีติกขั้นตอนวิธีจะเป็นแนวคิดที่จำกัดขึ้นของ Memetic Computing หรืออีกนัยหนึ่งการลอกแบบเป็นเพียงส่วนหนึ่งของ Memetic Computing โดยเฉพาะอย่างยิ่งในการจัดการกับพื้นที่ของขั้นตอนวิธีวิวัฒนาการที่เกี่ยวข้องกับเทคนิคการปรับแต่งอื่น ๆ เพื่อเพิ่มประสิทธิภาพในการแก้ปัญหา Memetic Computing ได้ขยายแนวคิดของ memes ให้ครอบคลุมแนวความคิดของวิธีการเพิ่มประสิทธิภาพความรู้ หรือข้อคิดเห็น
ขั้นตอนการทำงาน

ขั้นตอนการทำงานเริ่มต้นจากการกำหนดส่วนประกอบของตัวแทนผลเฉลย หรือคำตอบที่ต้องการค้นหา โดยจะสร้างกลุ่ม หรือประชากรของคำตอบเริ่มต้น ด้วยการสุ่มเพื่อเข้าสู่กระบวนการทางพันธุกรรม (Genetic Operations) โดยทำการสลับสายพันธุ์ (Crossover) และการกลายพันธุ์ (Mutation) ซึ่งเป็นปฏิบัติการที่สำคัญของขั้นตอนวิธีเจนิติก แต่ในขั้นตอนวิธีมีมีติกจะมีการเพิ่มขั้นตอนของการค้นหาแบบเฉพาะที่ (Local Search) เพื่อช่วยปรับปรุงประสิทธิภาพให้ประชากรดีขึ้น และให้ได้ผลลัพธ์ที่ดีขึ้น จากนั้นนำผลลัพธ์ไปประเมินค่าความเหมาะสม (Fitness Evaluation) เพื่อคัดเลือกผลลัพธ์หรือโครโมโซมที่ดี (Chromosome Selection) ไปเป็นตัวแทนประชากรของรุ่นถัดไป โดยรายละเอียดการทำงานในแต่ละขั้นตอนสามารถอธิบายได้ดังนี้
ขั้นตอนที่ 1 การกำหนดรูปแบบโครโมโซม (Chromosome Representation) คือจะเริ่มด้วย การเข้ารหัสของปัญหา เพื่อสร้างรายการของหน่วยพันธุกรรม ซึ่งสามารถแทนได้ทั้งแบบตัวเลข, ตัวอักษร และตัวเลขผสมกับตัวอักษร
ขั้นตอนที่ 2 การสร้างประชากรเริ่มต้น (Population Initialization) ซึ่งเป็นการสุ่มค่าของพันธุกรรม เพื่อประกอบกันขึ้นเป็นโครโมโซมหลาย ๆ โครโมโซม ซึ่งจะแทนผลเฉลย หรือคำตอบที่เป็นไปได้ โดยจำนวนโครโมโซมจะถูกสุ่มสร้างขึ้นตามขนาดของประชากรที่กำหนดไว้
ขั้นตอนที่ 3 ขบวนการทางพันธุกรรม (Genetic Operations) ซึ่งประกอบด้วย การสลับสายพันธุ์ และการกลายพันธุ์ โดยจะสุ่มเลือกโครโมโซมพ่อแม่จากประชากรเพื่อสร้างโครโมโซมลูก ซึ่งการสลับสายพันธุ์ คือการสุ่มเลือกโครโมโซมพ่อแม่มาเพื่อดำเนินการตัดและ/หรือสลับรวมลักษณะจากโครโมโซมพ่อแม่ให้ได้โครโมโซมลูก จำนวนของโครโมโซมพ่อแม่จะถูกสุ่มเลือกขึ้นมาตามค่าความน่าจะเป็นในการการสลับสายพันธุ์ที่กำหนดไว้ ขณะที่ การกลายพันธุ์ คือการสุ่มเลือกโครโมโซมต้นแบบขึ้นมาหนึ่งโครโมโซม และสุ่มหน่วยพันธุกรรม ในโครโมโซมเพื่อทำการเปลี่ยนแปลงค่าทำให้ได้โครโมโซมลูกชุดใหม่หนึ่งโครโมโซม จำนวนโครโมโซมต้นแบบจะถูกสุ่มเลือกขึ้นมาตามค่าความน่าจะเป็นในการมิวเตชั่น
ขั้นตอนที่ 4 การค้นหาแบบเฉพาะที่ (Local Search) มักจะถูกใช้หลังจากขบวนการทางพันธุกรรม ด้วยความหวังที่จะเพิ่มประสิทธิภาพของวิธีเจนิติก
ขั้นตอนที่ 5 การประเมินค่าความเหมาะสม (Fitness Evaluation) เป็นขั้นตอนการถอดรหัสโครโมโซม เพื่อคำนวณหาค่าความเหมาะสมตามฟังก์ชันเป้าหมาย หรือฟังก์ชันความเหมาะสมของปัญหาที่ได้กำหนดไว้ ค่าความเหมาะสมของแต่ละโครโมโซมจะถูกใช้กำหนดความน่าจะเป็นในการอยู่รอด
ขั้นตอนที่ 6 การคัดเลือกโครโมโซม (Chromosome Selection) คือการคัดเลือกโครโมโซม
เพื่อเป็นประชากรในรุ่นถัดไป กระบวนการคัดเลือก ที่ถือได้ว่ามีชื่อเสียงและเป็นที่รู้จักดีที่สุด คือ Holland’s Proportionate Selection หรือที่เรียกว่า กระบวนการของวงล้อรูเลท ซึ่งจะมีการสุ่มค่าที่อยู่ในช่วง 0-1 จำนวนครั้งในการสุ่มเท่ากับขนาดของประชากร และถ้าสุ่มตกในช่องของโครโมโซมใด โครโมโซมนั้นจะถูกคัดเลือกไปเป็นประชากรในรุ่นถัดไป ขั้นตอนการทำงานจะวนซ้ำกลับไปขั้นตอนที่ 3 จนกว่าจะเป็นไปตามเงื่อนไขของหยุดการทำงาน (Termination Criterion)
การทดสอบประสิทธิภาพวิธีการลอกแบบ(มีมีติกขั้นตอนวิธี)

จากบทความวิจัยได้พัฒนาโปรแกรมที่เขียนขึ้นด้วยภาษา Microsoft Visual Studio .NET 2003 โดยเป็นการทดสอบการแก้ปัญหาสมการคณิตศาสตร์ที่มีผลเฉลยแบบต่อเนื่อง 2 สมการ ได้แก่ สมการพาราโบลิค (Parabolic function) และสมการโพลิโนเมียล (Polynomial function) ด้วยขั้นตอนวิธีแก้ปัญหาแบบขั้นตอนวิธีเจนิติก และวิธีการลอกแบบ(มีมีติกอัลกอรึทึม) เพื่อเปรียบเทียบประสิทธิภาพการหาคำตอบระหว่างสองวิธีนี้
โดยได้แบ่งการศึกษาออกเป็น 3 การทดลอง สำหรับการทดลองแรกเป็นการศึกษาค่าระดับปัจจัยของขั้นตอนวิธีเจนิติก (Genetic Parameters) ที่มีผลต่อการหาผลเฉลยจากสมการทั้ง 2 สมการที่กล่าวไว้ข้างต้น ขณะที่การทดลองที่ 2 เป็นการศึกษาค่าระดับปัจจัยของเทคนิคซัฟเฟิลฟรอกลิปปิง ที่มีผลต่อการหาผลเฉลยจากสมการ และการทดลองที่ 3 เป็นการศึกษาเปรียบเทียบประสิทธิภาพการหาคำตอบระหว่างขั้นตอนวิธีเจนิติก และวิธีการลอกแบบ(มีมีติกอัลกอรึทึม)
ผลจากการทดลองพบว่าวิธีการลอกแบบ(มีมีติกอัลกอรึทึม) มีประสิทธิภาพในการหาค่าผลเฉลยได้ดีกว่าสามารถหาค่าผลเฉลยได้เข้าใกล้ค่าที่ดีที่สุดได้มากกว่าขั้นตอนวิธีเจนิติก แต่ใช้ระยะเวลาในการประมวลผลนานมากกว่าเล็กน้อย
กิจกรรมที่เกี่ยวข้องกับวิธีการลอกแบบ (มีมีติกขั้นตอนวิธี)

IEEE Workshop on Memetic Algorithms (WOMA 2009). Program Chairs: Jim Smith, University of the West of England, U.K.; Yew-Soon Ong, Nanyang Technological University, Singapore; Gustafson Steven, University of Nottingham; U.K.; Meng Hiot Lim, Nanyang Technological University, Singapore; Natalio Krasnogor, University of Nottingham, U.K.
Memetic Computing Journal, first issue appeared in January 2009.
2008 IEEE World Congress on Computational Intelligence (WCCI 2008), Hong Kong, Special Session on Memetic Algorithms.
Special Issue on 'Emerging Trends in Soft Computing - Memetic Algorithm' เก็บถาวร 2011-09-27 ที่ เวย์แบ็กแมชชีน, Soft Computing Journal, Completed & In Press, 2008.
IEEE Computational Intelligence Society Emergent Technologies Task Force on Memetic Computing เก็บถาวร 2011-09-27 ที่ เวย์แบ็กแมชชีน
IEEE Congress on Evolutionary Computation (CEC 2007) เก็บถาวร 2010-03-06 ที่ เวย์แบ็กแมชชีน, Singapore, Special Session on Memetic Algorithms เก็บถาวร 2008-02-16 ที่ เวย์แบ็กแมชชีน.
'Memetic Computing' by Thomson Scientific's Essential Science Indicators as an Emerging Front Research Area.
Special Issue on Memetic Algorithms, IEEE Transactions on Systems, Man and Cybernetics - Part B, Vol. 37, No. 1, February 2007.
Recent Advances in Memetic Algorithms[ลิงก์เสีย], Series: Studies in Fuzziness and Soft Computing , Vol. 166, ISBN 978-3-540-22904-9, 2005.
Special Issue on Memetic Algorithms, Evolutionary Computation Fall 2004, Vol. 12, No. 3: v-vi.
วิธีการ (ขั้นตอนวิธี) ที่เกี่ยวข้อง

Genetic algorithm
Mutation
Crossover
รัฐบาลฟร็องซัว บายรู

| รัฐบาลฟร็องซัว บายรู |
| --- | --- |
 คณะรัฐมนตรีคณะที่ 46 แห่งสาธารณรัฐฝรั่งเศส
ธันวาคม ค.ศ. 2024 - ปัจจุบัน
บายรูในปี ค.ศ. 2010
วันแต่งตั้ง: 23 ธันวาคม ค.ศ. 2024 (0 ปี 18 วัน)
บุคคลและองค์กร
ประธานาธิบดี: แอมานุแอล มาครง
นายกรัฐมนตรี: ฟร็องซัว บายรู
รัฐมนตรีแห่งรัฐ:   เอลีซาแบ็ต บอร์น  มานุแอล วาลส์  เฌราลด์ ดาร์มานัง  บรูโน่ เรอไตล์โย 
จำนวนรัฐมนตรี: 35
พรรคร่วมรัฐบาล:   ขบวนการประชาธิปไตย  เรอแนซ็องส์  เลเรปูว์บลีแก็ง  โฮรีซงส์  พรรคหัวรุนแรง  สหภาพนักประชาธิปไตยและอิสระ 
สถานะในสภานิติบัญญัติ: รัฐบาลเสียงข้างน้อย 210 / 577 (36%) 
ประวัติ
สภานิติบัญญัติ: สภานิติบัญญัติฝรั่งเศส ชุดที่ 17
ก่อนหน้า: รัฐบาลมีแชล บาร์เนียร์
รัฐบาลฟร็องซัว บายรู (ฝรั่งเศส: Gouvernement François Bayrou; 23 ธันวาคม ค.ศ. 2024 – ปัจจุบัน) เป็นคณะรัฐบาลฝรั่งเศส คณะที่ 46 ซึ่งจัดตั้งภายหลังแอมานุแอล มาครง ประธานาธิบดี ได้แต่งตั้งฟร็องซัว บายรู นายกเทศมนตรีเมืองโปและอดีตรัฐมนตรีว่าการกระทรวงยุติธรรม เป็นนายกรัฐมนตรี เมื่อวันที่ 13 ธันวาคม ค.ศ. 2024
ก่อนหน้านั้น สมาชิกสมัชชาแห่งชาติ (โดยเฉพาะสมาชิกจากพรรคชุมนุมแห่งชาติและจากพันธมิตรฝ่ายซ้าย แนวร่วมประชาชนใหม่) ได้ลงมติไม่ไว้วางใจรัฐบาลของมีแชล บาร์เนียร์ ทำให้เขาถูกขับออกจากตำแหน่งนายกรัฐมนตรีและส่งผลให้รัฐบาลสิ้นสุด จึงต้องให้มีประธานาธิบดีประกาศแต่งตั้งนายกรัฐมนตรีคนใหม่และจัดตั้งคณะรัฐบาลใหม่ทั้งหมด
ฟร็องซัว บายรูเป็นนายกรัฐมนตรีคนที่ 4 ที่ดำรงตำแหน่งหัวหน้ารัฐบาลของฝรั่งเศสภายในปีเดียว ซึ่งเป็นมากที่สุดในประวัติศาสตร์ของสาธารณรัฐที่ 5
เบื้องหลัง

บทความหลัก: การเลือกตั้งสมาชิกสมัชชาแห่งชาติของฝรั่งเศส ค.ศ. 2024 § หลังการเลือกตั้ง, และ รัฐบาลมีแชล บาร์เนียร์
หลังจากการเลือกตั้งสมาชิกสมัชชาแห่งชาติของฝรั่งเศส ค.ศ. 2024 สิ้นสุดลง กาบรีแยล อาตาล นายกรัฐมนตรีในขณะนั้นได้ประกาศลาออกจากตำแหน่ง เนื่องจากการชัยชนะที่นั่งของพันธมิตรฝ่ายซ้าย แนวร่วมประชาชนใหม่ และพรรคชุมนุมแห่งชาติทางฝ่ายขวาจัด ซึ่งตอนแรกมีการปฎิเสธจากประธานาธิบดี แอมานุแอล มาครง แต่ต่อมามีผลยอมรับการลาออกในวันที่ 16 กรกฎาคม ค.ศ. 2024
เมื่อวันที่ 4 กันยายน ค.ศ. 2024 ชื่อของมีแชล บาร์เนียร์ อดีตผู้เจรจาของคณะกรรมาธิการยุโรปเพื่อการออกจากสหภาพยุโรปของสหราชอาณาจักรและอดีตรัฐมนตรีหลายกระทรวงจากพรรคเลเรปูว์บลีแก็งได้ถูกเผยและเสนอมา แล้วในวันรุ่งขึ้น แอมานุแอล มาครงก็แต่งตั้งบาร์เนียร์เป็นนายกรัฐมนตรี
ต่อมา เมื่อวันที่ 2 ธันวาคม ค.ศ. 2024 บาร์เนียร์ได้ใช้อำนาจมาตรา 49 วรรค 3 ของรัฐธรรมนูญฝรั่งเศสเพื่อรับรองและรับผิดชอบ ในฐานะหัวหน้ารัฐบาล งบประมาณประกันสังคมสำหรับปี ค.ศ. 2025 โดยไม่มีการลงมติจากสมัชชาแห่งชาติ กระตุ้นให้ทั้งพันธมิตรแนวร่วมประชาชนใหม่และสมาชิกพรรคชุมนุมแห่งชาติยื่นญัตติไม่ไว้วางใจรัฐบาลของเขา ในที่สุด เมื่อวันที่ 4 ธันวาคม ค.ศ. 2024 หลังจากดำรงตำแหน่งได้สามเดือนเท่านั้น รัฐบาลของมีแชล บาร์เนียร์ถูกล่มสายจากการลงมติไม่ไว้วางใจของสมาชิกสมัชชาแห่งชาติด้วยคะแนนเสียง 331-244 ซึ่งได้รับการสนับสนุนจากทุกพรรคจากพันธมิตร แนวร่วมประชาชนใหม่ (ลาฟร็องแซ็งซูมีซ พรรคสังคมนิยม นักนิเวศนิยม พรรคคอมมิวนิสต์ฝรั่งเศส) และสมาชิกจากพรรคชุมนุมแห่งชาติและพรรคสหภาพขวาเพื่อสาธารณรัฐ
รัฐบาลบาร์เนียร์เป็นรัฐบาลแรกที่แพ้การลงมติไม่ไว้วางใจนับตั้งแต่รัฐบาลชุดที่ 1 ของฌอร์ฌ ปงปีดูในปี ค.ศ. 1962
จากนั้นก็มีการกระแสข่าวว่าประธานาธิบดีมาครงจะเลือกแต่งตั้งใครให้เป็นนายกรัฐมนตรีคนต่อไป ซึ่งในร่วมบุคคลคนนั้นมีชื่อของฟร็องซัว บายรู ซึ่งได้มีการปฎิเสธจากมาครงในวันที่ 12 ธันวาคม ค.ศ. 2024 แต่ในเช้าวันรุ่งขึ้น บายรูก็เข้าพบกับมาครงอีกครั้งหนึ่งและได้ถูกแต่งตั้งเป็นนายกรัฐมนตรีในที่สุด หลังจากมีการเจรจาที่ดุเดือนและยาวนาน ด้วยมาครงกลัวว่าจะมีแตกต่างกับพรรคขบวนการประชาธิปไตย ซึ่งผู้ก่อตั้งเป็นบายรูนั้นเอง จึงทำให้เขากลายเป็นนายกรัฐมนตรี
ประวัติ > การแต่งตั้งคณะรัฐบาล

ในวันที่ 23 ธันวาคม ค.ศ. 2024 ได้มีการประกาศคณะรัฐมนตรีชุดใหม่โดยอเล็กซี โกห์แลร์ เลขาธิการทำเนียบประธานาธิบดี
คณะรัฐบาลชุดนี้มีความประหลาดใจ เนื่องจากมี 2 อดีตนายกรัฐมนตรีได้ถูกแต่งตั้งเป็นรัฐมนตรี ในด้านหนึ่ง เอลีซาแบ็ต บอร์น อดีตนายกรัฐมนตรีระหว่างปี ค.ศ. 2022–2024 ที่ถูกแต่งตั้งเป็นรัฐมนตรีว่าการกระทรวงศึกษาธิการ แล้วในอีกด้านหนึ่ง มานุแอล วาลส์ อดีตนายกรัฐมนตรีภายใต้การนำของฟร็องซัว ออล็องด์ ที่ถูกแต่งตั้งเป็นรัฐมนตรีว่าการกระทรวงโพ้นทะเล อีกหนึ่งบุคคลก็เป็นเฌราลด์ ดาร์มานัง อดีตรัฐมนตรีว่าการกระทรวงมหาดไทย กลับมาดำรงตำแหน่งรัฐมนตรีด้วยเป็นรัฐมนตรีว่าการกระทรวงยุติธรรม
เชิงอรรถ

↑  ชื่อเต็มของตำแหน่งเป็น "นายกรัฐมนตรีรับผิดชอบด้านการวางแผนนิเวศวิทยาและพลังงาน" (Premier ministre, chargé de la Planification écologique et énergétique)
↑  ประเทศฝรั่งเศสใช้ตำแหน่ง "รัฐมนตรีแห่งรัฐ" เพื่อรัฐมนตรีที่ความโดดเด่นในพิธีการในรัฐบาล นำหน้ารัฐมนตรี และมีสิทธิพิเศษในการจัดการประชุมระหว่างกระทรวงเช่นเดียวกับตำแหน่งรองนายกรัฐมนตรี
เวกเตอร์

บทความนี้เกี่ยวกับปริมาณทางคณิตศาสตร์และฟิสิกส์ สำหรับความหมายอื่น ดูที่ เวกเตอร์ (แก้ความกำกวม)
แบบจำลองเวกเตอร์ในหลายทิศทาง
เวกเตอร์ (อังกฤษ: vector) เป็นปริมาณในทางคณิตศาสตร์ และ ฟิสิกส์
ปริมาณเวกเตอร์ประกอบไปด้วยขนาด (magnitude) และทิศทาง (direction) ซึ่งสามารถใช้ดำเนินการทางคณิตศาสตร์บนปริภูมิเวกเตอร์ (vector space) ต่างจากปริมาณสเกลาร์ที่อธิบายปริมาณด้วยขนาดเพียงอย่างเดียว
เวกเตอร์มีการใช้กันในหลายสาขานอกเหนือจากทางคณิตศาสตร์ โดยเฉพาะในทางวิทยาศาสตร์ฟิสิกส์ และเคมี เช่น การกระจัด
วงวน

กราฟที่มีวงวนบนจุดยอด 1
ในทฤษฎีกราฟวงวน (อังกฤษ: loop) คือเส้นเชื่อมที่เชื่อมจุดยอดกับตัวเอง กราฟเชิงเดึยวจะไม่มีวงวน
ตามบริบท กราฟหรือมัลติกราฟอาจถูกกำหนดเพื่อให้มีลูป (โดยมักจะร่วมกับการให้มีเส้นเชื่อมขนานระหว่างจุดยอดเดียวกัน)
ในกรณีที่กราฟถูกกำหนดให้สามารถมีวงวนหรือเส้นเชื่อมขนาน กราฟที่ไม่มีวงวนหรือเส้นเชื่อมขนานจะแยกแยะจากกราฟอื่นเรียกว่า กราฟเชิงเดี่ยว
ในกรณีที่กราฟถูกกำหนดให้ไม่สามารถมีวงวนหรือเส้นเชื่อมขนาน กราฟที่มีวงวนหรือเส้นเชื่อมขนานจะแยกแยะจากกราฟที่สอดคล้องต่อข้อจำกัดเรียกว่า มัลติกราฟ หรือ กราฟเทียม
ในกราฟที่มีจุดยอดเพียงจุดเดียว เส้นเชื่อมทั้งหมดจะต้องเป็นวงวน กราฟดังกล่าวเรียกว่ากราฟช่อ
ระดับขั้น

สำหรับกราฟไม่ระบุทิศทาง ระดับขั้นของจุดยอดจะเท่ากับจำนวนของ จุดยอดประชิด
กรณีพิเศษคือวงวนซึ่งจะเพิ่มระดับขั้นไปสองขั้น สามารถเข้าใจได้โดยปล่อยให้การเชื่อมต่อแต่ละส่วนของเส้นเชื่อมวงวนนับเป็นจุดยอดประชิดของตัวเอง กล่าวอีกนัยหนึ่ง จุดยอดที่มีวงวนจะ "เห็น" ตัวเองว่าเป็นจุดยอดประชิดจาก ทั้งสอง ด้านของเส้นเชื่อม ดังนั้นจึงบวกสองเข้ากับระดับขั้น ไม่ใช่หนึ่งขั้น
สำหรับกราฟระบุทิศทาง วงวนจะบวกหนึ่งเข้ากับระดับขั้นเข้า และอีกหนึ่งเข้ากับระดับขั้นออก
จุดยอด (ทฤษฎีกราฟ)

กราฟซึ่งมี 6 จุดยอดและ 7 เส้นเชื่อม และจุดยอดหมายเลข 6 เป็นจุดยอดปลาย
สำหรับความหมายอื่น ดูที่ จุดยอด (แก้ความกำกวม)
ในทฤษฎีกราฟ จุดยอด หรือ โหนด เป็นส่วนประกอบอย่างหนึ่งที่ทำให้เกิดกราฟ กราฟไม่ระบุทิศทางประกอบด้วยเซตของจุดยอดและเซตของเส้นเชื่อม (คู่ไม่อันดับของจุดยอด) ในขณะที่กราฟระบุทิศทางประกอบด้วยเซตของจุดยอดและเซตของเส้นเชื่อมที่มีทิศทาง (คู่อันดับของจุดยอด)
จุดยอด w เรียกว่าอยู่ ประชิด (adjacent) กับจุดยอด v โดยที่ v ไม่ใช่ w ก็ต่อเมื่อกราฟนั้นมีเส้นเชื่อม (v,w) และเพื่อนบ้านของจุดยอด v คือจุดยอดทั้งหมดที่ประชิดกับ v
ประเภทของจุดยอด

จุดยอดที่ติดกับเส้นเชื่อมเรียกว่า จุดยอดปลาย (end vertices) ของเส้นเชื่อม
และเส้นเชื่อม ต่อ (incident) กับจุดยอดปลายเสมอ
ดีกรี ของจุดยอดในกราฟ คือจำนวนของเส้นเชื่อมที่ติดกับจุดยอดนั้น
จุดยอดโดดเดี่ยว เป็นจุดยอดที่มีดีกรี 0 และไม่ติดกับเส้นเชื่อมใดเลย
จุดยอดปลาย เป็นจุดยอดที่มีดีกรี 1
สำหรับกราฟระบุทิศทางยังสามารถแบ่งดีกรีออกเป็น 2 ประเภทคือดีกรีเข้า (จำนวนเส้นเชื่อมที่พุ่งเข้าจุดยอดนั้น ๆ) 
กับดีกรีออก (จำนวนเส้นเชื่อมที่พุ่งออกจุดยอดนั้น
ๆ) 
จุดยอดต้นทาง คือ จุดยอดที่มีดีกรีเข้า 0 ส่วน จุดยอดปลายทาง คือ จุดยอดที่มีดีกรีออก 0
แหล่งข้อมูลอื่น

เอริก ดับเบิลยู. ไวส์สไตน์, "Graph Vertex" จากแมทเวิลด์.
ความเครียด (กลศาสตร์)

ความเครียด (อังกฤษ: strain) คือปริมาณการเปลี่ยนแปลงขนาดของวัตถุเทียบกับขนาดตั้งต้น
การเปลี่ยนแปลงรูปร่างของวัตถุสามารถเขียนได้ด้วยการเขียนตำแหน่งสุดท้ายของวัตถุ x = F(X) โดยที่ X คือตำแหน่งตั้งต้นของวัตถุ การเขียนสมการแบบนี้จะไม่แยกระหว่างการเคลื่อนที่ของวัตถุ (การเปลี่ยนตำแหน่งและหมุน) และการเปลี่ยนรูปร่างและขนาดของวัตถุ
เราสามารถนิยามความเครียดได้จาก
โดยที่ I คือ เมทริกซ์เอกลักษณ์ ดังนั้นความเครียดจึงไม่มีหน่วย และมักจะนิยมเขียนเป็นจุดทศนิยม เปอร์เซ็นต์ หรือ ร้อยละ ความเครียดบอกถึงการเปลี่ยนรูปร่างที่ตำแหน่งใด ๆ ในวัตถุจากการเปลี่ยนแปลงทั้งหมด
ความเครียดเป็นปริมาณเทนเซอร์ ความเครียดสามารถแบ่งองค์ประกอบเป็นความ เครียดตั้งฉาก (normal strain) และ ความเครียดเฉือน (shear strain) เมื่อวัตถุถูกเปลี่ยนรูปร่าง ความเครียดตั้งฉาก บอกถึงอัตราส่วนการเปลี่ยนขนาดหรือความยาวของวัตถุ ในขณะที่ความเครียดเฉือนบอกถึงมุมที่วัตถุถูกเบือนจากทิศทางตั้งต้น โดยความเครียดทั้งสอบแบบนี้บอกถึงการเปลี่ยนรูปร่างในทิศตั้งฉากกัน
ถ้าความยาวของวัตถุเพิ่มขึ้น ความเครียดเฉือนตั้งฉากจะเรียกว่า ความเครียดดึง (tensile strain) ในทางกลับกันถ้าความยาวลดลง เราจะเรียกว่า ความเครียดอัด (compressive strain)
นอกเหนือจากนิยามที่กล่าวมายังมีการนิยามความเครียดหลายแบบ เช่น ความเครียดทางวิศวกรรม (engineering strain) ซึ่งมักจะใช้กับวัสดุที่ใช้ในเคลื่องกลและโครงสร้างทางวิศวกรรมซึ่งจะเปลี่ยนรูปร่างได้เพียงเล็กน้อย ในขณะที่วัสดุบางประเภท อาทิ อีลาสโตเมอร์และพอลิเมอร์สามารถเปลี่ยนรูปร่างได้เยอะ การใช้นิยามความเครียดทางวิศวกรรมนั้นอาจจะไม่เหมาะสมเมื่อวัตถุขยายขนาดมากกว่า 1% จึงต้องใช้นิยามแบบอื่น เช่น อัตราส่วนการยืด หรือ ความเครียดจริง
นิยามความเครียด > ความเครียดทางวิศวกรรม

ความเครียดทางวิศวกรรม (engineering strain หรือ Cauchy strain) คืออัตราส่วนระหว่างขนาดที่เปลี่ยนไปต่อขนาดตั้งต้น สำหรับวัตถุขนาดยาวตั้งต้น L ที่เปลี่ยนความยาว ΔL สามารถเขียนได้ว่า
\ e={\frac {\Delta L}{L}}={\frac {l-L}{L}}
โดย e คือความเครียดตั้งฉากทางวิศวกรรมและ l คือความยาวสุดท้าย ถ้าความเครียดนี้เป็นบวกหมายความว่าความยาวเพิ่มขึ้น แต่ถ้าเป็นลบแสดงว่าความยาวลดลง
ส่วนความเครียดเฉือนทางวิศวกรรมนิยามจากค่า tan ของมุมเฉือน ซึ่งเท่ากับอัตราส่วนระหว่างความยาวที่เปลี่ยนไปในทิศของแรงเฉือนต่อความยาวตั้งฉากกับแรงเฉือน
การคำนวณความเครียดทางวิศวกรรมนั้นคำนวณได้ง่าย แต่บอกได้ถึงการเปลี่ยนแปลงขนาดโดยรวมเท่านั้น ไม่สามารถบอกถึงว่าวัตถุถูกเปลี่ยนแปลงรูปร่างผ่านขั้นตอนอะไร